***Аҳәынҭқарратә программа - «Еиҕьу аҧеиҧш азы ашьаҿа»***

***Арзаҳал аформа ахарҭәааразы анапхгага***

1. **Хаҭалатәи аинформациа;**

*Ацәаҳәаҿы иазгәашәҭ арзаҳал алазҵо ауаҩы/ауаа ирызку аинформациа.*

1. **Абизнес-усура ахцәажәара;**

*Инарҭбааны шәахцәажәа шәбизнес усура зызку, иашәырба уи амҩаҧгара ахьышәҭаху аҭыҧ; абизнес ахықәкы хада иазкны аилыркаарақәа ҟашәҵа; апроект аҳәаақәа ирҭагӡаны зыҟаҵара шәгәы иҭоу аалыҵ шәахцәажәа, шәара иҟашәҵар ишәҭаху аалыҵ аконкуренттә аалыҵ аҟынтә иалызкаауа аҷыдарақәа шәрыхцәажәа (иҟашәҵо аалыҵ аҭра иҭашәҵар шәҭахызар, иашәырба аилаҳәага ахки аҭаӡареи);*

1. **Ахашәалахәи ахарџьқәеи**

*Инарҭбааны иашәырба шәара иҟашәҵараны иҟоу аалыҵ аҟынтә ишәоурц шәгәы иҭоу ахашәалахәы /ахарџь/ақьар. Ахашәалахәы аҿы иашәырба иҟашәҵо аалыҵ аҭира аҟынтә ишәоуа ахашәалахәы. Ахарџьқәа ирхышәҧхьаӡалароуп аалыҵ аҟаҵара иадҳәалоу иарбан харџьзаалак (иаҳҳәап: аӡа, аџьаусҧса, акоммуналтә харџьқәа уб.егь.) Ақьар иахыҧхьаӡалатәуп аалыҵ аҭира аҟынтә ишәоуа аҧара ахарџьқәа анагшәырхалак ишәзаанхо аҧара. (Аҧара иашәырба лари ала). Аҧхьаӡара шәалага аусура шәаналаго амза инаркны.*

1. **Шаҟа аҧара шәоур шәҭаху, иара убас, аҧара ахықәкыхәарҭареи аиура аҭыҧи**

*Аицфинансыркра аҧарала инашәыгӡар ишәҭаху аҳасабтәқәа/ауснагӡатәқәа шәрыхцәажәа, иашәырба аицфинансыркра аҧара зыхҭнышәҵо, уи азы шаҟа аамҭа аҭаххо. Иара убас, иашәырба аицфинаныскра аҧарала амаҭәарқәа раахәара ахьышәҭаху аҭыҧ. Аицфинансыркра аҧарала иаашәхәар ишәҭаху зегьы иаашәхәароуп Қырҭтәыла аиҳабыра изхылаҧшуа аҵакырадгьыл аҿы.*

1. **Уажәазы иҟоу активқәа (ихымҧадам ацәаҳәа);**

*Аусураҿы ахархәара зауа, уажәазы иҟоу амал иазкны аинформациа цәырыжәга. Иеиҭамҵуа амал шәымазар, уи иахьыҟоу аҭыҧи аҵакыреи, азкызаареи иашәырба. Иеиҭаҵуа амал шәымазар, амодель/ахьӡи, ианҭыжьу ашықәси. Шәгәаанагара инақәыршәаны, амаҭәар цыҧхьаӡа аџьармыкьатә ахә иашәырба. Иматериалым амал (иаҳҳәап, аклиентцәа рбаза, азин ҷыдақәа, уҳәа, уб.егь. ) , аинтеллектуалтә мал (апатент, амаркатә дырга, акомпиутертә программа, аҵаратә материалқәа, уҳәа, уб.егь.;) шәымазар иашәырба. Иара убас, иашәырба уажәазы ишәымоу (ишәымазар) аикәшаратә хархәагақәа (аматериал, аӡа, аҭаҵәах).*

*Абизнес азы иеиҭамҵуа амал қьырала ижәгар шәҭахызар, иашәырба уи иахьыҟоу аҭыӡҭыҧи аҧшәма изку аинформациеи.*

1. **Арзаҳал алазҵо ауаҩы(ауаа) рҧышәеи рквалификациеи;**

*Арзаҳал алазҵо ауаҩы ма ауаа ирымоу агәырҵҟәыл иашәырба (аҵара, апрактикатә ҧышәа). Зымҩаҧгара шәгәы иҭоу абизнес аҿы алахәыла цыҧхьаӡа изкызаареи иҧхықәрақәеи иҳәақәышәҵа (хымҧада иашәырба абизнес алахәыла цыҧхьаӡа изкызаареи иҧхықәрақәеи ирышьашәалоу аҵара)*

1. **Аконкуренциа иазку аинформациа;**

*Абри аҩызаҵәҟьа абизнес змоу, ишиашоу шәконкурент изкны аилыркаарақәа ҟашәҵа. Шәара шәаалыҵ ахаҭабзиареи ахәи шәконкурент иаалыҵ ахаҭабзиареи ахәи еиҿашәырҧшы; шәара шәаалыҵ аконкурент иаалыҵ излеиҧшым аҷыдарақәа аашәырҧшы.*

1. **Амаркетингтә плани аалыҵ шәҭиир ахьышәҭаху аџьармыкьа иазку аинформациеи;**

*Аусура мҩаҧыжәгар ахьышәҭаху аҭыҧ инарҭбааны шәахцәажәа, аалыҵ шәҭиир ахьышәҭаху аџьармыкьа иашәырба. Еиқәышәыҧхьаӡа аконкреттә регионқәа/ақыҭақәа/ақалақьқәа. Ахәаахәҭратә обиектқәа рҟны заанаҵтәи аиқәшаҳаҭра иҟазар, уи иазкны аинформациа цәырыжәга. Иааркьаҿны иашәырба ари аҭыҧ ҧыжәарас иамоу, аалыҵ шышәҭиуа, апотенциалтә хархәаҩцәа шәаалыҵ иазкны аинформациа шрышәҭо.*

1. **Иацу аинформациа (ихымҧадам ацәаҳәа).**

*Шәбизнес план иаҳа еиҕьны аарҧшра амзызла ицәыргатәуп ҳәа шәгәы иаанаго иарбанзаалак аинформациа иашәырба.*